Source: http://docplayer.fi/11304154-Tama-ohje-kuvaa-miten-virve-palvelu-tulee-kiinteistojen-sisalla-toteuttaa.html
Timestamp: 2019-01-23 19:23:33+00:00
Document Index: 938320

Matched Legal Cases: ['kko ', 'KKO ', 'kko ', 'KKO ', 'kko ', 'kko ', 'kko ']

Tämä ohje kuvaa miten VIRVE -palvelu tulee kiinteistöjen sisällä toteuttaa. - PDF
Download "Tämä ohje kuvaa miten VIRVE -palvelu tulee kiinteistöjen sisällä toteuttaa."
1 Kiinteistöjen VIRVE-kuuluvuuden toteuttaminen Johdanto Viranomaisradioverkko VIRVE on koko Suomen kattava turvallisuusviranomaisten radioverkko. Verkkoa operoi ja kehittää Suomen Erillisverkot Oy (jatkossa Erillisverkot). On tärkeää, että VIRVE on mahdollisimman kattava niin sisä- kuin ulkotiloissa, jotta eri viranomaistahojen yhteydenpito voidaan varmistaa erityisolosuhteissa. Tämä ohje kuvaa miten VIRVE -palvelu tulee kiinteistöjen sisällä toteuttaa. 2 VIRVEn edut kiinteistön omistajalle VIRVE on viranomaisten tärkein viestintäväline. Kiinteistön turvallisuustaso nousee, kun VIRVE -palvelut ovat saatavilla myös sisätiloissa. Palvelujen saatavuus nopeuttaa ja tehostaa viranomaisten turvallista toimintaa niin normaalissa päivittäisessä työskentelyssä kuin mahdollisissa kriisitilanteissa. 3 Suositus VIRVE -palvelujen saatavuuden toteuttamiseksi sisätiloissa On suositeltavaa, että VIRVE rakennetaan kaikkiin kiinteistöihin joissa on merkittävä henkilö-, ympäristö-, omaisuuden- tai liiketoiminnanriski. Osoituksena tästä on esimerkiksi se, että kiinteistössä suoritetaan vuosittainen palotarkastus tai kiinteistössä on automaattinen paloilmoitinjärjestelmä. Tämä koskee uudisrakentamista ja olemassa olevia rakennuksia, joissa viranomainen on todennut puutteita VIRVE -palveluiden saatavuudessa. VIRVE on saavuttanut lopullisen laajuutensa, eikä verkkoa enää merkittävästi laajenneta. Suunnittelulähtökohtana on ollut tarjota VIRVE -palvelua maanlaajuisesti ulkotiloissa. Tämän takia osaan rakennuksista tarvitaan erillinen VIRVE - sisätilaratkaisu. Tyypillisiä esimerkkejä rakennuksista, joissa VIRVE -palveluita ei voi saavuttaa ulkopuolelta ovat: Rakennus on hyvin laaja Rakennuksessa on maanalaisia tiloja Rakennuksessa on paljon eri tiloja / väliseiniä Rakennusmateriaalit ovat hyvin eristäviä, esim. selektiivilasit Alueella riittämätön ulkopeitto Turvaluokka Hyväksynyt Laatinut Sisäiset tiedot Etunimi Sukunimi Etunimi Sukunimi
2 2 Seuraavassa taulukossa on esitetty tavallisimpien rakennusmateriaalien keskimääräisiä vaimennuksia VIRVE -taajuuksilla. Rakennusmateriaali Keskimääräinen vaimennus (db) Puu < 10 Betoni (seinän paksuus < 1m) Kivi ja tiili (seinän paksuus 1m) Teräsbetoni 30 TAULUKKO 3.1 Rakennusmateriaalien vaimennusarvoja 1) Rakennuslupavaiheessa kiinteistölle tulee tehdä riskianalyysi, jossa kartoitetaan VIRVE -sisäpeiton tarve kiinteistössä. Kiinteistön riskianalyysin tekee pelastusviranomainen. Mikäli viranomainen toteaa VIRVE -sisäpeiton tarpeelliseksi, se merkitään rakennusluvan ehdoksi. Riskianalyysin tuloksena täytetään tarvekartoituslomake, joka toimii suunnittelun lähtötietona. 4 VIRVE -sisäpeiton vaatimukset kiinteistössä VIRVE -sisäpeiton tulee olla mahdollisimman kattava kiinteistön eri osissa. Viranomaisverkko on rakennettava kiinteistöihin, joissa sijainti, suuri koko ja poikkeukselliset olosuhteet erityisesti vaarantavat henkilö- tai paloturvallisuutta. VIRVE -sisätilaratkaisun laajuusmääritykset on tehtävä yhteistyössä pelastusviranomaisen kanssa kun kyseessä on pelastusviranomaisen vaatimus. Tällöin voidaan kartoittaa tilat, joissa VIRVE -palvelun on oltava saatavilla. Kyseiset tilat merkitään vinoviivoituksella kiinteistön pohjakuvaan. Pohjakuva liitetään tarvekartoituslomakkeeseen. Jos sisätilapeittoa ei todeta tarpeelliseksi tarvekartoituksen perusteella, voi toiminnanharjoittaja omaan riskianalyysinsä perusteella todeta tarkoituksenmukaiseksi toteuttaa joka tapauksessa erillisen sisätilapeittoratkaisun (omaehtoinen), jolloin vaatimukset ovat kuten rakennusluvan yhteydessäkin, mutta aikataulu sovitaan toiminnanharjoittajan kanssa. Tarvittaessa viranomaisverkon käyttäjäksi oikeutettu taho voi toteuttaa oman toiminnan turvaamiseksi viranomaisradioverkon sisätilapeittoa (muu viranomaisvaatimus) omassa toimitilassaan, jolloin vaatimukset tulevat viranomaisen omasta tarpeesta. Toteutus tehdään tämän ohjeen mukaisesti, mutta ei tarvita pelastusviranomaisen hyväksyntää. Radiotekninen vaatimus VIRVE -kentänvoimakkuudelle kiinteistön sisätiloissa on -86 dbm. VIRVE -sisätilaratkaisua suunnitellessa tulee ottaa huomioon, että laitteet on sijoitettu siten, että ne ovat suojassa ilkivallalta, ne on asennettu mahdollisimman paloturvalliseen paikkaan ja niiden sähkönsyöttö on varmistettu, mikäli viranomainen näin vaatii. Laitetilan on oltava sellaisessa paikassa, että VIRVE -ylläpitohenkilöllä on mahdollisuus laitetilaan mihin vuorokauden aikaan tahansa.
3 3 5 Toteuttamisratkaisut VIRVE -sisätilaratkaisu voidaan toteuttaa usealla tavalla. Ratkaisu on aina tapauskohtainen. Pääelementti on yleensä toistin, joka liitetään kiinteistöön rakennettavaan antenniverkkoon tai vuotavaan kaapeliin tai näiden yhdistelmään. Vuotava kaapeli on sopiva ratkaisu esimerkiksi tunneleihin ja muihin käytävämäisiin tiloihin. TOISTIN TAI TUKIASEMA ANTENNI KAAPELI TEHONJAKAJA TOISTIN TAI TUKIASEMA KAAPELI VUOTAVA KAAPELI TEHONJAKAJA KUVA 5.1 Tyypilliset VIRVE -sisätilaratkaisut 5.1 Toistin Yleisin tapa toteuttaa VIRVE -sisätilaratkaisu on toistin, joka vastaanottaa, vahvistaa ja uudelleen lähettää VIRVE -signaalin molempiin suuntiin. Toistimen ansiosta sisätiloissa saavutetaan käytännössä vähintään samat VIRVE -palvelut kuin kiinteistön ulkopuolella.
4 4 TOISTIMEN VASTAAN- OTTOANTENNI VIRVE SISÄVERKKO TOISTIN VIRVE SIGNAALI VIRVE TUKIASEMA KUVA 5.1 Toistinratkaisun periaatekuva Koska toistin on aktiivinen verkon elementti, sen tulee olla Erillisverkot Oy:n hyväksymää tyyppiä. Erillisverkot tilaa ja antaa toistimen maksutta kohteessa käytettäväksi, kun esitäytetty asennuskansio ja taajuuslupahakemus on toimitettu Erillisverkoille. Toistin jää Erillisverkkojen omistukseen ja valvontaan. 5.2 Passiivinen toistin Passiivisella toistimella tarkoitetaan ratkaisua, jossa VIRVE -signaali tuodaan rakennuksen sisään yksinkertaisella antenniratkaisulla. Signaali otetaan vastaan ulkoa vastaanottoantennilla ja viedään kaapelilla sisätiloissa olevaan lähetysantenniin vahvistamatta sitä. VASTAAN- OTTOANTENNI VIRVE TUKIASEMA VIRVE SIGNAALI KAAPELI LÄHETYSANTENNI KUVA 5.2 Passiivisen toistimen periaatekuva
5 5 Passiivinen toistin sopii lähinnä yksittäisen, pienen tilan tai huoneen ratkaisuksi, sillä sen peittoalue sisätiloissa on yleensä hyvin pieni ja pistemäinen. Tällaisia tiloja voi olla esimerkiksi työssään VIRVE -päätelaitetta käyttävän päivystäjän huone. Päivystäjänhuone -46 dbm -56 dbm -66 dbm -76 dbm -86 dbm Kuva 5.3 Passiivisen toistimen peittoalue Passiivisen toistimen toteuttamiseen ei tarvita lupaa eikä erityisiä suunnitelmia. 5.3 Tukiasema VIRVE -sisätilaratkaisun toteuttamiseksi tarvitaan harvoin erillistä tukiasemaa. Tukiaseman toteuttamisesta päättää aina Erillisverkot. 6 Toteuttaminen Kiinteistön VIRVE -sisätilaratkaisun toteuttamiseen voidaan päätyä kolmea tietä: 1. Viranomaismääräys rakennuslupavaiheessa (uudisrakennukset) 2. Viranomaismääräys jälkeenpäin (olemassa olevat kiinteistöt) 3. Kiinteistönomistajan oma päätös (käyttäjien vaatimus, kiinteistön turvallisuustason parantaminen.) 6.1 Suunnittelu Erillisverkot hallinnoi VIRVE-verkolle varattua taajuusaluetta. Tämän takia kaikkien VIRVE-verkkoon liitettävien toistinratkaisujen suunnitelmien on sisällettävä vähintään seuraavat asiat: Paikan tiedot ja osoite Uplink antennin tyyppi, valmistaja, paikka, suunta ja korkeus Käytettävät uplink kaapelityypit ja pituudet Kuvaus downlink toteutuksesta o downlink antennien tyyppi ja valmistaja
6 6 o downlink antennien sijoitus esitettynä kiinteistön pohjapiirustuksessa o downlink kaapelityypit ja pituudet o jakajat ja niiden tyypit Tiedot muista samaan kaapeliin tai antenniverkkoon liitetyistä radiojärjestelmistä Toistimen liittäminen Erillisverkkojen ylläpitojärjestelmään Nämä tiedot täytetään Sisäverkon Asennuskansioon (Liite 3) kohtaan esitiedot ja toistinantenni tiedot. Uplink antennitiedot täytetään myös kohtaan taajuuslupahakemus. Tämän jälkeen dokumentti toimitetaan Erillisverkoille. Koska sisäverkon suunnittelu vaatii radioverkkoteknologian syvällistä tuntemusta, jotta VIRVE -peittovaatimukset voidaan täyttää, suunnitelman laadintaan tulee käyttää Erillisverkkojen toistinkoulutukseen osallistuneita urakoitsijoita. 6.2 Radiolupa Suunnitelman lisäksi VIRVE sisätilaratkaisun toteuttamiseen toistimella tarvitaan erillinen radiolupa. Erillisverkot hakee Ficoralta toistimelle taajuusluvan sisäverkon asennuskansion taajuuslupahakemus kaavakkeella. Radiolupamaksu sisältyy lopputarkastusmaksuun, joka tulee suorittaa Erillisverkoille ennen laitteiston käyttöönottoa. 6.3 Asentaminen Asennus tehdään Erillisverkkojen ohjeistuksen mukaisesti sekä noudattaen rakennuksen omistajan rakenteellisia ohjeita (läpiviennit, kaapeli ja antennisijoittelut ym.) Erillisverkot järjestää asennusurakoitsijoille ja suunnittelijoille VIRVE - sisäpeittokohteiden toteuttamiseen liittyvää koulutusta. Erillisverkot suosittelee koulutuksen saaneiden yritysten käyttämistä sisäpeittokohteiden toteutuksissa. Kiinteistön omistaja voi kilpailuttaa VIRVE -sisätilaratkaisun suunnittelun ja toteutuksen Erillisverkkojen toistinkoulutukseen osallistuneilla urakoitsijoilta. 6.4 Etähallinta Jokainen pysyvästi asennettava toistin tulee olla Erillisverkkojen verkonhallinnan valvottavissa. Tätä varten toistimissa on valmius matkapuhelinoperaattoreiden verkon GSM-liittymän kautta tapahtuvaan valvontaan. Mikäli toistin sijaitsee sellaisessa paikassa, missä toistimen oma antennin kautta valvontayhteyttä ei voida muodostaa, tulee asennettavan toistimen lisäksi toteuttaa ulkoinen antenni julkisen operaattorin GSM-verkkoon erikseen. Tämä ulkoisen antennin ( MHz) rakentaminen kustannuksineen kuuluu sisäpeiton tilaajan ja sen toimittajan väliseen sopimukseen. Toistimessa on naaras SMA -liitin antennin liittämiseksi.
7 7 6.5 Käyttöönotto Kun sisäverkko on asennettu ja se on valmis käyttöönotettavaksi, mitataan antennipiirit käyttäen Site Master -mittausjärjestelmää tai vastaavaa. Mittaustulokset liitetään asennuskansioon. Asennusyritys ja/tai suunnittelija tarkastaa VIRVE -päätelaitteella mittaamalla sisäverkon kuuluvuusalueen. Kuuluvuusalueen tulee täyttää tarvekartoituslomakkeessa esitetty vaatimus kuuluvuusalueen laajuudesta. Asennusyritys ja/tai suunnittelija vastaa kiinteistönomistajalle, että nämä kuuluvuusvaatimukset on täytetty. Asennusyritys toimittaa valmiin, mittaustuloksilla ja asennuskuvilla täydennetyn sisäverkon asennuskansion Erillisverkoille välittömästi kohteen valmistuttua lopputarkastusta varten. 6.6 Hyväksyntä Kiinteistön omistajan hyväksyntä Kiinteistönomistaja tarkistaa visuaalisesti, että asennukset, läpiviennit ym. rakennustekniset seikat on tehty kiinteistönomistajan ohjeen mukaisesti. Asennusyritys ja/tai suunnittelija esittelee kiinteistönomistajalle, että VIRVE -sisäverkon kuuluvuusvaatimukset on täytetty. Mikäli rakennustekniset seikat ja kuuluvuusvaatimukset on täytetty, kiinteistönomistaja hyväksyy työn ja ilmoittaa Erillisverkoille, että VIRVE -sisäverkko on valmis lopputarkastusta varten Erillisverkkojen hyväksyntä Erillisverkkojen edustaja suorittaa valmiille kohteelle lopputarkastuksen. Lopputarkastus ja taajuuden käyttöoikeus tulee tilata Erillisverkkojen lomakkeella (Liite 5), joka toimitetaan Erillisverkkojen suunnitelman ja taajuuslupahakemuksen (sisäverkon asennuskansio) yhteydessä. Ilman näitä asiakirjoja lopputarkastusta ei voida suorittaa! Lopputarkastuksessa tarkastetaan laitteiston asennus, radiotekniset yksityiskohdat sekä todetaan VIRVE -palvelun häiriötön toimivuus kiinteistössä sekä se ettei sisätilaratkaisu aiheuta häiriöitä rakennuksen ulkopuoliseen verkkoon. Lopputarkastuksessa asennusyrityksen tulee esittää sisäverkon asennuskansion mukainen dokumentointi. Kun lopputarkastus on tehty ja VIRVE -sisäverkko hyväksytty sekä lopputarkastusmaksu on suoritettu, Erillisverkot antaa luvan laitteiston käyttöönotolle. Laitteiston käyttöönoton yhteydessä laite liitetään Erillisverkkojen etävalvontaan, jonka jälkeen laitteisto on virallisesti käytössä.
8 8 Erillisverkot toimittaa ilmoituksen hyväksynnästä asennuskansioon merkitylle rakennuttajalle. Kiinteistönomistajan on tiedotettava valmistumisesta pelastusviranomaiselle, mikäli tarvekartoituslomakkeeseen on näin kirjattu. Lisätietoja toistinratkaisuihin liittyen saa Erillisverkkojen asiakaspalvelusta. Sisällytä sana toistin viestin aihe -kenttään.